LOGIČNA LJUBAV

To je dan kad se svatko voli:

izgleda kao san,

ali nije san – nego je dan.

Iskoristi logiku!

Daješ poljupce,

kupuješ poklone.

Postaješ pravi lovac,

a možda samo si oslonac.

To je poseban dan

kad te Kupid sa strijelom pogodi

i onda se ljubav dogodi.

Srce ti pukne,

od boli i ljubavne muke,

ali sve je u redu.

U ljubavi ipak nema logike,

a ni razumne matematike,

Sve to ima ipak nekog smisla - valjda,

tako vam je to kad u srcima ljubav vlada!

*Marino Grbić, 7. razred*

INAT

On nije zaljubljen u drugu,

nego samo svojim postupcima

ljuti svoju dragu.

*Leon Perić, 7. razred*

LJUBAV

On je sreća,

moja ljubav najveća.

Srce mi kuca,

kao da čaša puca.

Na Valentinovo pokloni se dijele

i svugdje lete ljubavne strijele.

Poljupci stižu iz daleka,

to vam je ljubav velika.

Sretno Valentinovo svima

i neka oko nas uvijek puno ljubavi ima.

*Leonarda Batnožić, 7. razred*

LJUBAV NA VALENTINOVO

Kupid baci strijelu

na njegovu djevu.

Dok on na poslu zarađuje novac,

ona ga prati kao pravi lovac

da bi mu na kraju poklonila poljubac.

Kupid zadovoljan sjedi na svome tronu

i snima njihov poljubac na svome dronu.

*Leo Kurtović, 7. razred*

LJUBAV

Kupidova strijela

u srce ga pogodi

i odmah se nova ljubav

dogodi.

Kome se prepustiti?

Kome svoj poljubac dati?

Srce na to pitanje

mora svoj odgovor dati.

*Noa Zloić, 7. razred*

LJUBAV

Ljubav je Kupid i njegova strijela,

ljubav može biti hladna i jako vrela.

Ljubavi svojoj poklone daješ,

ljubavi svojoj od srca se predaješ.

Ljubav su on i Lela,

a Lela je tu ljubav htjela.

Ljubav nekome znači lijepi poljubac,

ali moja je jedina ljubav za sada – novac.

*Antonija Jakić, 7. razred*

LJUBAV

Ljubav je sreća,

ljubav je sreća veća.

Ljubav je kada srce i jednom i drugom

Kupid spaja svojom strijelom i lukom.

Zaljubljeni se tada pod rukom drže

i čekaju na poljubac koji ubrzo stiže.

*Karla Cvitanović Radić, 7. razred*